open-index/open-wikipedia-markdown huggingface dataset:
Φέρελ κύτταρο

Στη Μετεωρολογία το λεγόμενο **κύτταρο Φέρελ** ή **Φέρελ κύτταρο** (*Ferrel cell*), αποτελεί ένα πρότυπο - θεωρία που αφορά την περιγραφή της κυκλοφορίας των αερίων μαζών της ατμόσφαιρας των μέσων γεωγραφικών πλατών που προτάθηκε το 1856 από τον Αμερικανό μετεωρολόγο Γουΐλιαμ Φέρρελ (William Ferrel) (1817-1891).

## Θεωρία
Σύμφωνα με την ανάπτυξη της θεωρίας αυτής όπου ο όρος "κύτταρο" θα μπορούσε να θεωρηθεί και ως σύστημα κίνησης ανέμων, στα μέσα γεωγραφικά πλάτη των 35° μέχρι 60° στο Β. και Ν. Ημισφαίριο ο άνεμος που πνέει κοντά στην επιφάνεια του εδάφους έχει κατεύθυνση προς τους πόλους και ανατολικά, ενώ σε μεγαλύτερα ύψη της ατμόσφαιρας ο άνεμος έχει κατεύθυνση προς τον Ισημερινό και δυτικά. Η κίνηση όμως αυτή φέρεται ως αντίστροφη της κίνησης (ροής) του ανέμου που προβλέπει το κύτταρο Χάντλυ (Hadley cell).
Σημειώνεται ότι το κύτταρο Φέρελ (ως πρότυπο) ήταν το πρώτο με τη βοήθεια του οποίου επιχειρήθηκε η ερμηνεία της παρουσίας των δυτικών ανέμων στα παραπάνω γεωγραφικά πλάτη και των δύο ημισφαιρίων. 

Παρά ταύτα το κύτταρο Φέρελ (ως θεωρία) δεν ικανοποιεί απόλυτα την πραγματική κατάσταση αφού προβλέπει ότι οι άνεμοι των μέσων γεωγραφικών πλατών στα ανώτερα στρώματα της ατμόσφαιρας πνέουν προς τα δυτικά. Στη πραγματικότητα αυτό που συμβαίνει είναι ότι οι επιφανειακοί άνεμοι που πνέουν ανατολικά γίνονται ισχυρότεροι αυξανομένου του ύψους όπου και αποκτούν την μέγιστη τιμή ταχύτητάς τους στο επίπεδο περίπου των 10 χλμ. όπου εκεί εμφανίζονται οι αεροχείμαρροι.
Συνεπώς το κύτταρο Φέρελ ερμηνεύει τους επιφανειακούς ανέμους μέχρι ορισμένου ύψους όπου παρατηρείται η λεγόμενη "ζώνη μίξης" υψηλής και χαμηλής ατμοσφαιρικής πίεσης στα εν λόγω γεωγραφικά πλάτη, αποτελώντας έτσι μέρος της λεγόμενης τρικυτταρικής θεωρίας που αναπτύσσεται με τα τριών ειδών κύτταρα: Φέρελ, το κύτταρο Χάντλυ και το Πολικό κύτταρο (Polar cell).

## Πηγές
* Εγκυκλοπαίδεια Πάπυρος Laroysse Britannica τομ.59ος, σελ.230.

 

Κατηγορία:Μετεωρολογία
Κατηγορία:Άνεμοι
Φάων (αποσαφήνιση)

Με το όνομα Φάων φέρονται:

# Φάων: μυθικός λεμβούχος της Μυτιλήνης
# Φάων αρχαία αττική κωμωδία.
# "Σαπφώ και Φάων" επωνυμία αγγειογραφίας σε αττικό κύλικα του 410 π.Χ. που εκτίθεται στο Εθνικό Μουσείο του Παλέρμο.
# "Σαπφώ και Φάων": επωνυμία γλυπτού που εκτίθεται στο Μουσείο του Λούβρου, έργο του Εζέν - Λουί Λεκέν.
# Φάων: ιθαγενές πτηνό των Βολιβιανών Άνδεων, του γένους των στρουθοειδών.
# Φάων: Αποβατικό πλοίο του Αμερικανικού πολεμικού ναυτικού.
2251 Τιχόφ

μικρογραφία|Απεικόνιση της τροχιάς του Τιχόφ απο το Ινστιτούτο τεχνολογιας της Καλιφόρνια.
Ο **Τιχόφ (Tikhov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστρονόμου Γκαβριήλ Τιχόφ, όπως και οι κρατήρες Τιχόφ στη Σελήνη και στον πλανήτη Άρη.

## Φυσικά χαρακτηριστικά
Η μέση διάμετρος του Τιχόφ εκτιμάται σε 26,42 χιλιόμετρα. Ο φασματικός τύπος του είναι **Cb** (κατά SMASSII) ενώ το γεωμετρικό άλβεδό του είναι 0,0697. Ο Τιχόφ περιστρέφεται γύρω από τον εαυτό του μία φορά κάθε 5 ώρες και 40 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τιχοφ
2252 CERGA

Ο **CERGA** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1978 από τον ιαπωνικής καταγωγής Αμερικανό αστρονόμο Κοϊτσίρο Τομίτα, που παρατηρούσε από το Κοσόλ της Γαλλίας (Αστεροσκοπείο Καλέρν), και πήρε το όνομά του από τα αρχικά του Κέντρου Ερευνών Γεωδυναμικής και Αστρομετρίας (*Centre de recherches en géodynamique et astrométrie*), κοινό τμήμα του Αστεροσκοπείου της Κυανής Ακτής και του CNRS.

## Φυσικά χαρακτηριστικά
Τα φυσικά χαρακτηριστικά του CERGA είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

CERGA
Ρακώτις

thumb|right|350px|Πολεοδομικό σχέδιο της Αλεξάνδρειας. Η Ρακώτις είναι το δυτικό προάστιο.
Η **Ρακώτις** είναι η αρχαία πόλη και το αρχικό όνομα της Αλεξάνδρειας πριν την μετονομάσει ο Μέγας Αλέξανδρος. 

Βρίσκονταν στα βόρεια παράλια της Αιγύπτου και διέθετε βαθύ λιμάνι για την αγκυροβόληση εμπορικών πλοίων, ενώ είχε εξασφαλισμένη ύδρευση μέσω τεχνητού αγωγού νερού. Η Ρακωτίδα επεκτάθηκε πολεοδομικά σύμφωνα με τα σχέδια του αρχαίου Έλληνα αρχιτέκτονα Δεινοκράτη του Ροδίου, που της έδωσε ελληνιστικό χαρακτήρα. Μετά την επέκταση, η Ρακωτίδα παρέμεινε ως προάστιο της μεγαλύτερης πόλης με χαρακτήρα μικρού ψαράδικου χωριού. Το 1994 έγιναν αρχαιολογικές ανασκαφές. 
## Εξωτερικοί σύνδεσμοι
* Sediments Reveal Alexandria's Hidden History from Discovery Channel
* Researchers Find Evidence of Hidden City

Κατηγορία:Πόλεις της Αρχαίας Αιγύπτου
Κρυφά σχολεία στο Αφγανιστάν

Το άρθρο αναφέρεται σε κρυφά σχολεία, κυρίως για κορίτσια, που λειτούργησαν και λειτουργούν στο Αφγανιστάν από τα τέλη του 20ού αιώνα σε περιοχές που ελέγχονται από τους Ταλιμπάν. 

Κατά τον έλεγχο περιοχών του Αφγανιστάν από τους Ταλιμπάν (μετά τα μέσα της 10ετίας του 1980 και μετέπειτα) απαγορεύτηκε στις γυναίκες να παρακολουθούν σχολεία με την απειλή της ποινής του ραβδισμού ή και του λιθοβολισμού. Σχολεία έχουν δεχθεί επιθέσεις με πυροβόλα όπλα, εμπρησμούς κτλ, ενώ δάσκαλοι έχουν δολοφονηθεί και μαθήτριες έχουν υποστεί επιθέσεις με οξύ (βιτριολισμό).  Για το λόγο αυτό οργανώθηκαν σχολεία για γυναίκες που λειτουργούσαν κρυφά σε σπίτια Μεταξύ άλλων αναφέρεται η διοργάνωση κρυφών  σχολείων για γυναίκες από την μυστική οργάνωση "Revolutionary Association of the Women of Afganistan (RAWA)", η οποία ιδρύθηκε το 1977 αρχικά στα πλαίσια της αντίστασης κατά του σοβιετικού καθεστώτος αλλά συνέχισε τη δράση της υπέρ των δικαιωμάτων των γυναικών κατά του θεοκρατικού καθεστώτος των Ταλιμπάν.
Την κρυφή εκπαίδευση στο Αφγανιστάν παρακολουθούν και αγόρια. Βάσει στοιχείων της κυβέρνησης, το 2001 τα παιδιά που παρακολουθούσαν κρυφά μαθήματα ήταν περίπου 1 εκατομμύριο (εκ των οποίων οι 100.000 κορίτσια), ενώ το 2010 ήταν 7 εκατομμύρια. Η UNICEF εκτιμά ότι στο Νότιο Αφγανιστάν, όπου κυριαρχούν οι Ταλιμπάν, τουλάχιστον τα μισά σχολεία υποχρεώθηκαν να κλείσουν μεταξύ 2008 και 2010. Παρά τις έντονες εθνικές και θρησκευτικές αντιπαλότητες, στα κρυφά σχολεία του Αφγανιστάν φοιτούσαν μαζί γυναίκες από διάφορες εθνότητες ή μουσουλμανικά δόγματα. Για να έχουν την δυνατότητα να κυκλοφορούν ελεύθερα, φορούσαν τσαντόρ - κάτω απ' τα οποία έκρυβαν τα σχολικά είδη - και συνοδεύονταν από κάποιον άνδρα του φιλικού τους περιβάλλοντος. Σε ομάδες γυναικών που δεν υπήρχε τέτοιος διαθέσιμος, μια γυναίκα παντρευόταν για το σκοπό αυτό, ή πλήρωναν κάποιον άνδρα να τις συνοδεύει.

Μεταξύ των δασκάλων που έχουν εργαστεί στα κρυφά σχολεία του Αφγανιστάν είναι και η Μαλαλάι Τζόγια η οποία εξελέγη βουλευτής το 2007 στο Αφγανιστάν αλλά εξέπεσε από το αξίωμα λόγω της έντονης κριτικής της εναντίον των πολεμάρχων και βαρόνων των ναρκωτικών. Τις εμπειρίες της συνέγραψε στο βιβλίο "Μια γυναίκα ανάμεσα στους πολέμαρχους". Διεθνή αναγνώριση και πολλά διεθνή βραβεία έχει λάβει η Σακένα Γιακούμπι, η οποία έχει ιδρύσει περί τα 80 κρυφά σχολεία για περίπου 3.000 κορίτσια. Αυτά τα σχολεία λειτουργούσαν σε σπίτια με το πρόσχημα της μελέτης του Κορανίου.

## Εξωτερικοί σύνδεσμοι
*"From secret school to Afghanistan's future", BBC, Education & Family, 23 March 2014. Η προσωπική εμπειρία μιας Αφγανής από το κρυφό σχολείο.
*Jeanette Winter, "Nasreen's Secret School: A True Story from Afghanistan", Beach Lane Book, 2009  Παρουσίαση βιβλίου.
*Afghanistan's Secret Schools for Girls, BBC World Service Ραδιοφωνική εκπομπή. Προσωπική εμπειρία Αφγανής μαθήτριας  κρυφού σχολείου.

## Παραπομπές


Κατηγορία:Εκπαίδευση στο Αφγανιστάν
Κατηγορία:Ανθρώπινα δικαιώματα στο Αφγανιστάν
Κατηγορία:Κρυφή εκπαίδευση
Καστράκι Τρικάλων

Το **Καστράκι** είναι οικισμός στην Θεσσαλία και την Περιφερειακή Ενότητα Τρικάλων.

## Γενικά στοιχεία
Το Καστράκι βρίσκεται κοντά στην Καλαμπάκα, στο δρόμο για τα Μετέωρα σε υψόμετρο 270 μέτρα. Σήμερα ανήκει στο Δήμο Μετεώρων πλέον και σύμφωνα με την απογραφή του 2011 έχει 1.117 κατοίκους. Δημιουργήθηκε κατά την περίοδο της Τουρκοκρατίας με την συνένωση μικρών οικισμών από Ηπειρώτες που αναγκάστηκαν να καταφύγουν εδώ για να γλιτώσουν από τον Αλή Πασά. Το χωριό πήρε την ονομασία του από ένα κάστρο του οποίου σώζονται ακόμη λίγα ερείπια. Προπολεμικά διατηρούσε ανέπαφη την αγροτική  εικόνα της ελληνικής υπαίθρου. Σήμερα έχει εξελιχθεί σε ένα τόπο αναψυχής των επισκεπτών που επιθυμούν να δουν τα Μετέωρα.

## Έθιμα
Ένα έθιμο του χωριού είναι το κρέμασμα των μαντηλιών στο μοναστήρι του Αγίου Γεωργίου του Μαντηλά. Κάθε χρόνο στη γιορτή του οι κάτοικοι του χωριού και διάφοροι επισκέπτες από όλη την Ελλάδα τιμούν τον Άγιο προσφέροντας του ένα μαντήλι. Αναρριχητές αλλά και απλοί κάτοικοι αναρριχώνται  για να ανεβάσουν τα καινούρια μαντήλια και να κατεβάσουν αυτά που είχαν ανεβάσει την περσινή χρονιά. Το έθιμο ξεκίνησε από την περίοδο της τουρκοκρατίας, όταν ένας Τούρκος στρατιώτης έκοβε δέντρα κάτω από το μοναστήρι.  Χωρίς  να το θέλει έκοψε το χέρι του, τότε η γυναίκα του βλέποντάς τον έτρεξε να τον βοηθήσει τάζοντας στον άγιο το μαντίλι της για να γίνει καλά ο άντρας της. Τότε αμέσως ένας κάτοικος του χωριού ανέβασε το μαντίλι στο μοναστήρι και το χέρι του έγινε όπως το είχε πριν. Από τότε έχει που κρατά αυτό το έθιμο και κάθε χρόνο όλοι δίνουν τα δικά τους μαντίλια.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Φεβρουάλια

Τα **Φεβρουάλια** ήταν αρχαία ρωμαϊκή εορτή που τελούνταν στο τελευταίο μήνα του ρωμαϊκού ημερολογίου, τον μήνα Φεμπρουάνους (Februanus) εξ ου και η ονομασία τους.

Οι εορτές αυτές είχαν χαρακτήρα θρησκευτικού εξαγνισμού όπου και προσφέρονταν ιδιαίτερες τιμές στους νεκρούς. Έναντι των εορτών αυτών υπήρχε κατά την ρωμαϊκή μυθολογία ο θεός Φέμπρουους (Februus) που αργότερα όμως φέρεται να ταυτίστηκε με τον Dis Pater που αποτελούσε ακριβώς την ιδεατή προσωποποίηση των καθαρτήριων τελετουργιών.
* Πολλοί ιστορικοί ερευνητές θεωρούν ότι τα Φεβρουάλια αποτελούν εξέλιξη μια πανάρχαιας εορτής της υπαίθρου τα Λουπερκάλια που τελούσαν αρχαίοι Έλληνες άποικοι της περιοχής προς τιμή του θεού Παν.

## Πηγές
* Εγκυκλοπαίδεια Πάπυρος Larousse Britannica τομ.59ος, σελ.203.

Κατηγορία:Αρχαίες ρωμαϊκές εορτές
Εορδαϊκός (αποσαφήνιση)

Με την ονομασία **εορδαϊκός** μπορεί να αναφερόμαστε σε:

## Ποταμοί
* Εορδαϊκός (ποταμός Άνω Μακεδονίας), ποταμός της αρχαίας Εορδαίας στην Άνω Μακεδονία.
* Εορδαϊκός (ποταμός Ιλλυρίας), ποταμός της αρχαίας Ιλλυρικής Εορδαίας που ταυτίζεται σήμερα με τον ποταμό Δέβολη.

## Διάφορα
* Εορδαϊκός, αθλητικό σωματείο της περιφερειακής ενότητας Κοζάνης.
* Εορδαϊκός Παλμός, εφημερίδα με τόπο έκδοσης την Πτολεμαϊδα.

## Δείτε επίσης
* Εορδαία (αποσαφήνιση)
Διονύσιος Οικονομόπουλος

Ο **Διονύσιος Οικονομόπουλος** (1830–1890) υπήρξε Έλληνας ιατρός και λόγιος.

## Βιογραφία
Γεννήθηκε στην Πάτρα το 1830. Αποδήμησε στην Αίγυπτο. Απεβίωσε το 1890 στο Κάιρο.

## Συγγράμματα
* Δημοσίευσε το πρώτο ελληνικό περιοδικό με τίτλο «Ιατρός του Λαού». Τα πρώτα τεύχη κυκλοφόρησαν στο Ναύπλιο το 1860, ενώ από το 1862 συνέχισε την έκδοσή του στην Αλεξάνδρεια.

* *Οδηγός του βίου* (1864)
* *Οδηγίαι προς φύλαξιν εκ της χολέρας* (1865)
* *Η εν Αιγύπτω χολέρα τω 1883* (1887)
* *Λεριακά* (1888)
* *Αλεξανδρινός διάκοσμος* (1888)

## Πηγές
* Παρουσίαση του Διονύσιου Οικονομόπουλου

Κατηγορία:Έλληνες ιατροί του 19ου αιώνα
Κατηγορία:Έλληνες λόγιοι του 19ου αιώνα
Τετράπυλον

[thumb|right|350px|Τετράπυλο στην [Παλμύρα.]]
Το **τετράπυλο** ή **τετράπυλος** είναι τετραμελές αρχιτεκτονικό μνημείο που συναντάται συχνά στην Ρωμαϊκή αρχιτεκτονική.
## Περιγραφή
Έχει σχήμα τετράγωνο και αποτελείται από τέσσερις τετράστυλες πύλες, οι οποίες είναι στεφανωμένες με επιστύλιο. 
## Χρήση
Το συναντάμε συχνά σε κεντρικά οδικά ή πολεοδομικά σημεία, κκαι σημάδευαν την πύλη της πόλης, ή κάποια σημαντική διαστάυρωση.
## Πηγές
* Josef Mühlenbrock: *Tetrapylon, Zur Geschichte des viertorigen Bogenmonumentes in der römischen Architektur*. Skriptorium, Morschen 2003 ISBN 3-932610-26-1

Κατηγορία:Ρωμαϊκή αρχιτεκτονική
Κατηγορία:Μνημεία
Γεννάδιος ο Λέριος

Ο **Γεννάδιος** υπήρξε Έλληνας λόγιος κληρικός και επίσκοπος στη Χίο και στην Ηράκλεια.

## Βιογραφία
Γεννήθηκε στη Λέρο γύρω στα 1660. Εξελέγη Μητροπολίτης Χίου στις 31 Μαΐου 1696 και το 1712 μετατέθηκε στη Μητρόπολη Νικαίας, όπου παρέμεινε για δύο χρόνια. Από τη Νίκαια μετατέθηκε στις 25 Φεβρουαρίου 1714 στην Ηράκλεια.

Κατά τον Μανουήλ Γεδεών πρέπει να προβιβάστηκε στη θέση αυτή της Ηράκλειας από τη Μητρόπολη Χίου χωρίς να μεσολαβήσει η θητεία του στη μητρόπολη Ηρακλείας. Ενεπλάκη επίσης παρά τη θέλησή του στη διαμάχη για τη διεκδίκηση του Πατριαρχικού θρόνου Κωνσταντινουπόλεως όταν τελικά εξελέγη Πατριάρχης ο Κοσμάς ο Βυζάντιος. Ο Γεννάδιος θεωρούνταν ιεράρχης θεοσεβής, σεμνός, με παιδεία φροντισμένη. Φρόντισε για την ίδρυση σχολής στη Λέρο.

Πέθανε στην Τυρολόη στις 19 Οκτωβρίου 1718.

## Υποσημειώσεις και παραπομπές
### Υποσημειώσεις


### Παραπομπές


## Πηγές
* 
* 
* 

Κατηγορία:Μητροπολίτες Χίου, Ψαρών και Οινουσσών
Κατηγορία:Μητροπολίτες Ηρακλείας
Κατηγορία:Επίσκοποι του 17ου αιώνα
Κατηγορία:Επίσκοποι του 18ου αιώνα
Σοσιαλδημοκρατικό Κόμμα της Φινλανδίας

Το **Σοσιαλδημοκρατικό Κόμμα της Φινλανδίας** (φιν. *Suomen Sosialidemokraattinen Puolue*, σουηδ. *Finlands Socialdemokratiska Parti*) είναι ένα φινλανδικό σοσιαλδημοκρατικό κόμμα. Είναι ένα από τα τέσσερα μεγάλα κόμματα της Φινλανδίας μαζί με το Κόμμα Εθνικού Συνασπισμού, τους Αληθινούς Φινλανδούς και το Κόμμα Κέντρου. Σημερινός πρόεδρος του κόμματος είναι ο Άντι Ρίντμαν. Το κόμμα συμμετέχει στην κυβέρνηση του Γίρκι Κατάινεν μαζί με το Κόμμα Εθνικού Συνασπισμού, την Αριστερή Συμμαχία, την Πράσινη Ένωση το Σουηδικό Λαϊκό Κόμμα και τους Χριστιανοδημοκράτες. Επίσης, το κόμμα διατηρεί ισχυρούς δεσμούς με την Κεντρική Οργάνωση Φινλανδικών Συνδικάτων (SAK) και είναι μέλος της Σοσιαλιστικής Διεθνούς και του Ευρωπαϊκού Σοσιαλιστικού Κόμματος. 

Στις αρχές του 20ού αιώνα, το κόμμα κέρδιζε ποσοστά της τάξης του 40%, μετά τον Φινλανδικό Εμφύλιο Πόλεμο, όμως, τα κομμουνιστικά μέλη του κόμματος αποχώρησαν από αυτό και ίδρυσαν το Κομμουνιστικό Κόμμα της Φινλανδίας. Μετά από την αποχώρηση των κομμουνιστών, το κόμμα συγκέντρωνε ποσοστά της τάξης του 20-29%, ανταγωνιζόμενο το Κομμουνιστικό Κόμμα. Τρεις υποψήφιοι του κόμματος έχουν εκλεγεί στη θέση του προέδρου της Φινλανδίας, ο Μάουνο Κόιβιστο το 1982 και το 1988, ο Μάρτι Αχτισάαρι το 1994 και η Τάρια Χάλονεν το 2000. Με την εκλογή του Σάουλι Νιινίστο το 2012, τερματίστηκε η 30ετία εκλογής σοσιαλδημοκρατών υποψηφίων στη θέση αυτή. 

Στις εκλογές του 2011, το κόμμα κέρδισε το 19,1% των ψήφων και 42 από τις συνολικά 200 έδρες του Φινλανδικού Κοινοβουλίου, σημειώνοντας το χειρότερο αποτέλεσμα του κόμματος στην ιστορία του. 

## Εξωτερικοί σύνδεσμοι
* 

Σοσιαλδημοκρ
Φινλανδ
Γερμανικό πρωτάθλημα ποδοσφαίρου ανδρών 2003-2004

Το **Γερμανικό πρωτάθλημα ποδοσφαίρου ανδρών της περιόδου 2003-2004** ήταν το 41ο από την καθιέρωση της Μπουντεσλίγκα. Πρωταθλήτρια αναδείχθηκε η Βέρντερ Βρέμης, για 4η φορά στην ιστορία της. Ταυτόχρονα κατέκτησε και το Κύπελλο Γερμανίας, πετυχαίνοντας το νταμπλ. Πρώτος σκόρερ αναδείχθηκε ο Άιλτον της Βέρντερ Βρέμης, με 28 γκολ.

## Βαθμολογία

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2003-2004
Γιανκίουε

Το **Γιανκίουε** (ισπανικά: *Llanquihue*) είναι πόλη της Χιλής. Είναι πρωτεύουσα της ομώνυμης επαρχίας στην περιφέρεια Λος Λάγος. Η πόλη βρίσκεται στη δυτική ακτή της λίμνης Γιανκίουε, από όπου πηγάζει ο ποταμός Μαουγίν. Βρίσκεται 7 χιλιόμετρα βόρεια του Πουέρτο Βάρας και 19 χιλιόμετρα νότια του Φρουτιγιάρ.

Το 1968, η κυβέρνηση ψήφισε νόμο, με τον οποίο δημιουργήθηκε η κοινότητα του Γιανκίουε.

## Εξωτερικοί σύνδεσμοι
*  

Κατηγορία:Πόλεις της Χιλής
Κατηγορία:Κοινότητες της Χιλής
Βιέδμα

Η **Βιέδμα** (ισπανικά: *Viedma*, ισπανική  προφορά ΔΦΑ: [ˈbjeðma]) είναι η πρωτεύουσα και η τέταρτη μεγαλύτερη πόλη της επαρχίας Ρίο Νέγρο, στην νότιο-κεντρική Αργεντινή και η πόλη βρίσκεται στο νότιο περιθώριο του ποταμού Νέγρο, Η πόλη είναι περίπου 30 χιλιόμετρα από την ατλαντική ακτή, και 960 χλμ από την πόλη του Μπουένος Άιρες.

Κατά τη διάρκεια της προεδρίας του Ραούλ Αλφονσίν, μια πρόταση για να μεταφέρει την πρωτεύουσα της Αργεντινής από το Μπουένος Άιρες στη Βιέδμα παρουσιάστηκε στο Κογκρέσο. Περάστηκε το 1987 από το Επιμελητήριο των αναπληρωτών, το νομοσχέδιο απορρίφθηκε από τη Γερουσία.

## Εξωτερικοί σύνδεσμοι
* 
* Welcome Viedma 
* Viedma and around 
* Clasificados Viedma
* Viedma Portal 
* Viedma Accommodation Portal

Κατηγορία:Πόλεις της Αργεντινής
Κύπελλο Ελλάδος χειροσφαίρισης ανδρών 2012-2013

Το κύπελλο Ελλάδας χάντμπολ ανδρών της περιόδου 2012-13, ήταν το 31ο στην ιστορία του θεσμού. Μετείχαν μόλις δεκατρείς ομάδες, οκτώ από την Α1 και πέντε από την Α2 κατηγορία. 

Κυπελλούχος αναδείχθηκε η ομάδα της Α.Ε.Κ. για δεύτερη φορά στην ιστορία της. 

## Α΄ φάση

## Προημιτελικοί

## Ημιτελικοί

## Μεγάλος Τελικός
Κλειστό Κέρκυρας

* MVP τελικού: Σπύρος Μπαλωμένος (ΑΕΚ)

## Παραπομπές


## Εξωτερικοί σύνδεσμοι
*Αποτελέσματα Επίσημος ιστότοπος της ΟΧΕ
*Ο Τελικός  Επίσημος ιστότοπος της ΟΧΕ

2012 2013
Κατηγορία:Χειροσφαίριση το 2012
Κατηγορία:Χειροσφαίριση το 2013
Δαναοί

Οι **Δαναοί** ήταν Ελληνική φυλή, απόγονοι σύμφωνα με τη μυθολογία του Δαναού. 
## Ιστορικές αναφορές
Οι Δαναοί αναφέρονται στα έπη του Ομήρου. Στον ναό του Άμμωνος στις Θήβες της Αιγύπτου βρέθηκε το 1859 από τον αιγυπτιολόγο Ωγκύστ Μαριέττ ενεπίγραφη στήλη του φαραώ Τούθμωσι Γ΄, η οποία εικονίζει την ένοπλη προσωποποίηση της Θηβαΐδος ή της Αιγύπτου, συνοδευόμενης από 25 ποιητικότατους στίχους σε ιερή γραφή. Οι στίχοι αυτοί απαριθμούν τα διάφορα έθνη, όσα κατατροπώθηκαν από τον Φαραώ. Μεταξύ αυτών αναφέρονται και οι «κάτοικοι των νήσων της μεγάλης θάλασσας και οι νήσοι των Δαναών (ΤΑΝΑ), υποταχθείσα εις την κυριαρχία αυτού» ως και «όλος ο κύκλος της παραλίας της μεγάλης θάλασσας». Η επιγραφή αυτή αποδεικνύει ότι τα Ελληνικά φύλα που κατοικούσαν στην Ελλάδα ονομάζονταν Δαναοί από τον 15ο αιώνα π.Χ.

## Γενεαλογία

## Πηγές
* 

Κατηγορία:Αρχαία ελληνικά φύλα
Στάδιο Ζοζέ Αλβαλάδε

Το **Στάδιο Ζοζέ Αλβαλάδε** (πορτογαλικά: *Estádio José Alvalade*) είναι ποδοσφαιρικό γήπεδο στην Λισαβόνα της Πορτογαλίας.Αποτελεί το κεντρικό τμήμα του ευρύτερου συμπλέγματος αθλητικων εγκαταστάσεων «Alvalade XXI». Το γήπεδο είναι η έδρα της Σπόρτινγκ Λισαβόνας και έχει χωρητικότητα 50.049 θέσεις,οι οποίες είναι χρωματισμένες με τυχαίο και όχι ομοιόμορφο τρόπο προκειμένου να δημιουργείται η ψευδαίσθηση  ότι το γήπεδο είναι πάντα γεμάτο. Το Ζοζέ Αλβαλάδε εκτός από την Σπόρτινγκ χρησιμοποιείται και από την Εθνική Πορτογαλίας.

Η κατασκευή του ολοκληρώθηκε το 2003 και ουσιαστικά αντικατέστησε το «παλιό Ζοσέ Αλβαλάδε» στο οποίο αγωνιζόταν η ομάδα της Σπόρτινγκ απ' το 1956. Τα εγκαίνια του σταδίου έγιναν τις 6 Αυγούστου του 2003 στην φιλική αναμέτρηση μεταξύ της Σπόρτινγκ και της Μάντσεστερ Γιουνάιτεντ. Το Αλβαλάδε φιλοξένησε μια σειρά αγώνων στα πλαίσια του Euro 2004 όπου μεταξύ αυτών και τον νικηφόρο αγώνα της Εθνικής Ελλάδος κόντρα στην Εθνική Γαλλίας.Επίσης τo 2005 διεξήχθη ο τελικός του Κυπέλλου ΟΥΕΦΑ μεταξύ της Σπόρτινγκ Λισαβόνας και της ΤΣΣΚΑ Μόσχας.

Το στάδιο διαθέτει 1.315 υπόγειες θέσεις στάθμευσης και η πρόσβαση σ'αυτό είναι σχετικά εύκολη καθώς εξυπηρετείται από τον σταθμό «Campo Grande» του μετρό της Λισαβόνας αλλά και από σταθμό λεωφορείων ο οποίος λειτουργεί σε κοντινή απόσταση από το γήπεδο. Ο σχεδιασμός του γηπέδου έγινε από τον αρχιτέκτονα Tomás Taveira και η κατασκευή του κόστισε €105 εκατομύρια.

## Εικόνες


 Estádio Alvalade XXI.jpg|Εξωτερική όψη του «Ζοζέ Αλβαλάδε»
 AlvaladeXXI4.jpg|Άποψη του «Ζοζέ Αλβαλάδε»


## Παραπομπές


## Εξωτερικοί σύνδεσμοι
* 

Κατηγορία:Στάδια ποδοσφαίρου στην Πορτογαλία
Κατηγορία:Σπόρτινγκ Λισαβόνας
Μιλησίων Τείχος

Το **Μιλησίων τείχος** υπήρξε αρχαία ελληνική πόλη στις όχθες του Νείλου της Αιγύπτου.
## Ιστορία
Η πόλη αυτή, η οποία αναφέρεται από τον Στράβωνα, ιδθρύθηκε από Έλληνες το 664 π.Χ. Ο φαραώ Ψαμμήτιχος Α΄ συμμάχησε με τους Ίωνες και Κάρες θαλασσινούς, οι οποίοι την εποχή εκείνη καλά εξοπλισμένοι με χάλκινους χιτώνες και ικανοί θαλασσοπόροι λεηλατούσαν τον τόπο. Με την βοήθεια των Ελλήνων ο Ψαμμήτιχος πολέμησε εναντίον των υπόλοιπων ένδεκα συνηγεμόνες της Αιγύπτου και αναδείχτηκε μόνος κύριος όλου του βασιλείου. Για ανταμοιβή τους παραχώρησε τόπο για να εγκατασταθούν αντικριστά στις όχθες του Νείλου. Μετά την απόπειρα εγκαταστάσεως, οι Μιλήσιοι έφθασαν με 300 πλοία στις ακτές της Αιγύπτου, προσώρμησαν στο Δέλτα του Νείλου και ίδρυσαν εμπορική πόλη. Ο Στράβων ονομάζει την πόλη αυτή «Μιλησίων Τείχος».

## Πηγές
* 

Κατηγορία:Αποικίες της Μιλήτου
Κατηγορία:Πόλεις της Αρχαίας Αιγύπτου
Κατηγορία:Αρχαίες ελληνικές πόλεις-κράτη
Τζιούρτζιου

Το **Τζιούρτζιου** είναι πόλη της νότιας Ρουμανίας στην περιοχή της Βλαχίας και είναι έδρα της ομώνυμης επαρχίας. Βρίσκεται εν μέσω των πεδιάδων ιλύος και βάλτων στην αριστερή όχθη του Δούναβη απέναντι από τη βουλγαρική πόλη Ρούσε. Την πόλη ατενίζουν τρία μικρά νησιά και ένα μεγαλύτερο προστατεύει το λιμάνι της, Σμάρντα. Την πλούσια περιοχή παραγωγής σιτηρών προς βορράν διασχίζει μια σιδηροδρομική γραμμή προς το Βουκουρέστι, η πρώτη που άνοιξε στη Ρουμανία, κατασκευάστηκε το 1869 και στη συνέχεια επεκτάθηκε στο Σμάρντα. Το Τζιούρτζιου εξάγει ξυλεία, σιτηρά, αλάτι και πετρέλαιο και εισάγει άνθρακα, σιδήρο και κλωστοϋφαντουργικά προϊόντα.

Η Γέφυρα Φιλίας Τζιούρτζιου-Ρούσε, στο κοινό βουλγαρορουμανικό τμήμα του Δούναβη, διασχίζει το ποτάμι στα περίχωρα της πόλης. Το Τζιούρτζιου είναι αδελφοποιημενη πόλη με το Περιστέρι. 

## Ιστορία
 
Η περιοχή γύρω από το Τζιούρτζιου ήταν πυκνοκατοικημένη την εποχή των Δακών (πρώτος αιώνας π.Χ.), όπως  δείχνουν αρχαιολογικές μαρτυρίες και η πρωτεύουσα του Βυρεβίστα ήταν σε αυτή την περιοχή (πιστεύεται ότι ήταν στο Ποπέστι στον Ποταμό Aρτζες). Κατά τη Βυζαντινή εποχή αυτή ήταν η θέση της Θεοδωρόπολης, που χτίστηκε από τον αυτοκράτορα Ιουστινιανό (483-565).

Η πόλη του Τζιούρτζιου πιθανότατα ιδρύθηκε το 14ο αιώνα ως λιμάνι στο Δούναβη από Γενουάτες τυχοδιώκτες εμπόρους , που ίδρυσαν μια τράπεζα και εμπορεύονταν μετάξια και βελούδα.

Υπάρχει μια άποψη ότι ονόμασαν την πόλη από τον πολιούχο της Γένοβας, Σαμ Τζιόρτζιο (Άγιος Γεώργιος), ωστόσο ο Νικολάε Γιόργκα την αμφισβητεί, υποστηρίζοντας ότι το Τζιούρτζιου είναι απλώς παλιά ρουμανική μορφή του Γεώργιος.

Αναφέρεται για πρώτη φορά στον *Codex Latinus Parisinus* το 1395, επί της βασιλείας του Μιρτσέα αΑ της Βλαχίας, και κατακτήθηκε από τους Οθωμανούς το 1420 για τον έλεγχο της κυκλοφορίας του Δούναβη. Οι Οθωμανοί ονόμασαν την πόλη *Yergöğü*, όπως από *yer* 'γη' + *gök * ουρανός', αλλά το όνομα αυτό πρέπει μάλλον να δόθηκε λόγω της ομοιότητας μεταξύ της προφοράς του "(Σαν) Τζιόρτζιο" και του "Yergöğü".

Ως οχυρωμένη πόλη, το Τζιούρτζιου έζησε συχνά τους πολέμους για την κατάκτηση του κάτω Δούναβη. Ήταν η θέση της ομώνυμης μάχης τον Οκτώβριο του 1595, των αγώνων του Μιχαήλ του Γενναίου (1593-1601) εναντίον των Τούρκων και αργότερα του Ρωσοτουρκικού Πολέμου (1787-1792). Κάηκε το 1659. Το 1829 τα τείχη της τελικά ισοπεδώθηκαν και μοναδικό μέσο άμυνας απέμεινε ένα κάστρο στο νησί Σλομπόζια, που συνδέεται με τη στεριά με μια γέφυρα.

Το 1952-1954, κατά τη διάρκεια του κομμουνιστικού καθεστώτος, η ΕΣΣΔ βοήθησε την κατασκευή της γέφυρας μεταξύ Τζιούρτζιου και Ρούσε, της Γέφυρας της Φιλίας, στο Δούναβη, που συνδέει τη Ρουμανία με τη Βουλγαρία.

## Δημογραφικά

Σύμφωνα με την απογραφή του 2011 το Τζιούρτζιου είχε πληθυσμό 54.655.

Κατηγορία:Πόλεις της Ρουμανίας
Κατηγορία:Παραδουνάβιες πόλεις
Νησιωτική Βρετάνη

Ο όρος **Νησιωτική Βρετάνη**, μερικές φορές απαντώμενος και ως **νήσος της Βρετάνης**, είναι η ονομασία που έχει δοθεί από τους σύγχρονους ιστορικούς στην Μεγάλη Βρετανία για την ιστορική περίοδο μέχρι το τέλος της περιόδου του βρετανικού μεσαίωνα. Ο όρος αυτός αντικατέστησε τους απαρχαιωμένους όρους Αλβιώνα και Βριταννία.

Ο συγκεκριμένος όρος χρησιμοποιείται ακόμη και σήμερα από σύγχρονους ιστορικούς, αναφορικά με την μετανάστευση των νησιωτικών Βρετόνων από την ρωμαϊκή επαρχία της Βρετάνης.

Στα αγγλικά, προτιμάται η χρήση του όρου Κελτική Βρετάνη (*Celtic Britain*), Ρωμαϊκή Βρετάνη (*Roman Britain*) ή Μεσαιωνική Βρετάνη (*Medieval Britain*) ανάλογα με τις χρονικές περιόδους για τις οποίες γίνεται λόγος.

## Σχετικά Λήμματα
* Βρετάνη (ρωμαϊκή επαρχία)

## Βιβλιογραφία
* Nora Kershaw Chadwick, *La colonisation de la Bretagne armorique depuis la Bretagne celtique insulaire*, Armeline 1999.

Κατηγορία:Τοπική ιστορία της Μεγάλης Βρετανίας
Βάασα (πόλη)

Η **Βάασα** (, ) είναι πόλη και λιμάνι της Φινλανδίας, πρωτεύουσα του ομώνυμου νομού με πληθυσμό 60.398 κατ.
Βρίσκεται στο κεντρικό τμήμα της παραλιακής περιοχής του Βοθνικού κόλπου, απέναντι από τη σουηδική πόλη Ούμεο.

Είναι το εμπορικό και βιομηχανικό κέντρο της περιοχής και έχει εργοστάσια σιδηρουργίας, υφαντουργίας, υαλουργίας και επισκευών πλοίων.

## Παραπομπές


Κατηγορία:Δήμοι της Φινλανδίας
Κατηγορία:Πόλεις της Φινλανδίας
Μπογιακά

Η **Μπογιακά** (ισπανικά: *Boyacá*) είναι ένα από τα τριάντα δύο διαμερίσματα της Νοτιο-αμερικανικής Δημοκρατίας της Κολομβίας. Βρίσκεται στο κέντρο της χώρας, μεταξύ του ποταμού Μαγδαλένα και την ανατολική οροσειρά των Άνδεων. Ήταν ένα από τα 4 διαμερίσματα της Μεγάλης Κολομβίας το 1824, και τα 9 πρώην κρατίδια της συμπολιτείας των Ηνωμένων Πολιτειών της Κολομβίας το 1861.

Η έκταση του διαμερίσματος είναι 23.189 τ.χλμ. και ο πληθυσμός της εκτιμάται στους 1.211.186 κατοίκους.

## Γεωγραφική και διοικητική διαίρεση

Η περιοχή χωρίζεται σε 14 επαρχίες. Αυτές είναι οι

*Επαρχία Ανατολική Μπογιακά (Oriente)
*Επαρχία Βαλδερράμα (Valderrama)
*Επαρχία Βορεία Μπογιακά (Norte)
*Επαρχία Γκουτιέρρες (Gutiérrez)
*Επαρχία Δυτική Μπογιακά (Occidente)
*Επαρχία Κεντρική Μπογιακά (Centro)
*Επαρχία Λενγκουπά (Lengupá)
*Επαρχία Μάρκες (Márquez)
*Επαρχία Νέιρα (Neira)
*Επαρχία Ρικάουρτε (Ricaurte)
*Επαρχία Σουγαμούξι (Sugamuxi)
*Επαρχία Λα Λιμπερτάδ (La Libertad)
*Επαρχία Τουντάμα (Tundama)
*Περιφέρεια Ειδικής Διαχείρισης (Zona de Manejo Especial)
*Περιφέρεια των Συνόρων (Distrito Fronterizo)

Σημαντικότερες πόλεις είναι η Τούνχα, το Σογαμόσο, η Ντουιτάμα και η Τσικινκιρά. Γραφικότερες πόλεις της περιοχής είναι η Βίγια δε Λέιβα, χαρακτηρισμένες ως μνημεία παγκόσμιας κληρονομιάς από την UNESCO.

## Παραπομπές


## Εξωτερικοί σύνδεσμοι

*Μάχη της Μπογιακά

Μπογιακά
Υπερίων (δένδρο)

Με το όνομα **Υπερίων** είναι γνωστό το υψηλότερο εν ζωή δένδρο της Γης. Πρόκειται για μια σεκόια του είδους της *Σεκόια της αειθαλούς* (*Sequoia sempervirens*) που βρίσκεται στην Βόρεια Καλιφόρνια, στην περιοχή των εθνικών πάρκων Redwood National and State Parks (RNSP). Το ύψος του δένδρου φτάνει τα  115,61 μέτρα. 

Το δένδρο ανακαλύφθηκε στις 25 Αυγούστου του 2006 από τους φυσιοδίφες Κρις Άτκινς (Chris Atkins) και Μάικλ Τέιλορ (Michael Taylor), σε μια απομακρυσμένη περιοχή των πάρκων. Ο δεύτερος είναι ο άνθρωπος που ανακάλυψε επίσης το δεύτερο και τρίτο υψηλότερο εν ζωή δένδρο του κόσμου, τα δένδρα *Ήλιος* και *Ίκαρος*. Η ακριβής θέση του δένδρου Υπερίων δεν έχει γίνει γνωστή, υπό τον φόβο μιας διαταραχής που θα προκαλούσε στο οικοσύστημα η αύξηση της ανθρώπινης παρουσίας. 

Το ύψος του δένδρου εκτιμήθηκε αρχικά στα  115,55 μέτρα από τον Στίβεν Σίλετ (Stephen Sillett), ερευνητή του Πολιτειακού Πανεπιστημίου Χούμπολτ στην Καλιφόρνια. Εκτιμάται πως ο συνολικό όγκος ξύλου του δένδρου φτάνει τα 530 κυβικά μέτρα ενώ η ηλικία του είναι μεταξύ 700 με 800 χρονών. Έρευνες έδειξαν πως το δένδρο θα μπορούσε να είχε ύψος 115,8 μέτρα, αλλά δρυοκολάπτες κατέστρεψαν την κορυφή του.

Παρά το ύψος του, ο Υπερίων δεν είναι το μεγαλύτερο σε μέγεθος εν ζωή δένδρο του κόσμου, αλλά ούτε και το μεγαλύτερο του είδους του. Το μεγαλύτερο δένδρο σε όγκο είναι η γιγαντιαία σεκόγια *[[Στρατηγός Σέρμαν (δένδρο)|Στρατηγός Σέρμαν]]* (*General Sherman*), του συγγενικού είδους *[[Σεκοϊάδενδρο το γιγαντιαίο|Σεκοϊάδενδρου του γιγαντιαίου]] (Sequoiadendron giganteum)*, με όγκο κορμού 1486,9 κυβικά μέτρα. Ως μεγαλύτερα δένδρα του είδους της *Σεκόγιας της αειθαλούς* μπορούν να θεωρηθούν, ανάλογα με τον τρόπο μέτρησης (σύνολο ξύλου ή μέγεθος κεντρικού κορμού), τα δένδρα *Χαμένος Μονάρχης* (*Lost Monarch*) και *Ντελ Νόρτε Τάιταν* (*Del Norte Titan*).       

Το National Geographic δημοσίευσε τον Ιανουάριο του 2006 ένα βίντεο με την ανακάλυψη και τον υπολογισμό του ύψους του δένδρου. Τον Φεβρουάριο του 2012 το δένδρο παρουσιάστηκε στο ντοκιμαντέρ του BBC Radio 4 *James and the Giant Redwoods*, του Τζέιμς Άλντρεντ (James Aldred).  

## Παραπομπές


## Εξωτερικός σύνδεσμοι
*Hyperion Redwood: More Information Arborist M.D. Vaden's Hyperion page with clues
*Complete Tallest Redwoods List: with Hyperion & other tall trees of the world

Κατηγορία:Ιστορικά δέντρα
Ταϊπέι 101

Το ***Ταϊπέι 101*** είναι ένας ουρανοξύστης που βρίσκεται στην Ταϊπέι, την πρωτεύουσα δηλαδή της Δημοκρατίας της Κίνας (γνωστή και ως Ταϊβάν). Το κτήριο είχε επισήμως το τίτλο του ψηλότερου κτηρίου στη Γη από το 2004 μέχρι τα εγκαίνια του Μπουρτζ Χαλίφα στις 4 Ιανουαρίου 2010. Όσον αφορά το 2012 είναι το τρίτο πιο ψηλό κτίριο στον πλανήτη. Το Ταϊπέι 101 είναι ένα θαύμα της σύγχρονης τεχνολογίας. Οι αρχιτέκτονες άντλησαν έμπνευση από το ψηλό αλλά λεπτό φυτό μπαμπού. Το σχήμα του όμως μόνο δεν μπορεί να κρατήσει σταθερό τον ουρανοξύστη σε περίπτωση σεισμού ή ισχυρών ανέμων. Έτσι οι σχεδιαστές κατασκεύασαν ένα σκελετό με κολόνες στήριξης από μπετόν και ατσάλι, ενώ για την απόσβεση των ταλαντώσεων εγκατέστησαν ένα εκκρεμές με ατσάλινη σφαίρα βάρους επτακοσίων τόνων, που απορροφά την δύναμη του ανέμου. Έτσι αντί να ταλαντεύεται το κτίριο, ταλαντεύεται το εκκρεμές. Είναι σημαντικός πόλος έλξης τουριστών. Υπάρχουν μάλιστα δύο παρατηρητήρια, ένα κλειστό στο 89ο όροφο και ένα ανοικτό στον 91ο.

## Παραπομπές


## Εξωτερικοί σύνδεσμοι

*Taipei 101 Official Website 
*Taipei 101 Official Website – Observatory 
*Taipei 101 Official Website – Mall 

Κατηγορία:Ουρανοξύστες στην Ταϊβάν
Αναπάλη

Η **αναπάλη** ήταν αρχαίος ελληνικός χορός, παρόμοιος με τη γυμνοπαιδική όπως αναφέρεται από τον Αθήναιο τον Ναυκρατίτη, Έλληνα του 2ου - 3ου αι. μ.Χ. από την Ναυκράτιδα της Αιγύπτου.

Η αναπάλη χορευόταν από γυμνά αγόρια ή εφήβους και οι χορευτές τους απομιμούνταν γυμναστικές κινήσεις και σχήματα.
Στο 14ο βιβλίο του βιβλίου του Αθήναιου Δειπνοσοφιστές αναφέρεται το εξής χωρίο: "έοικε δέ η γυμνοπαιδική τηι καλουμένηι αναπάληι παρά τοις παλαιοίς· γυμνοί γάρ ορχούνται οι παίδες πάντες" (Αθήναιος ΙΔ' 631Β, 30). 
Η γυμνοπαιδική έμοιαζε με το χορό, που στους αρχαίους ονομαζόταν αναπάλη. Ο χορός είχε μέσα και έντονα τα στοιχεία της πάλης μεταξύ των χορευτών. 

## Πηγές
* Πάνθεον - Αρχαιογνωστικός Οδηγός, Αναπάλη

Κατηγορία:Αρχαίοι ελληνικοί χοροί
Μοιρολατρία

Ο όρος Μοιρολατρία ως φιλοσοφική σκέψη παρουσιάζει διαφορετικότητα από εκείνη στην αρχαιότητα με αυτή της σύγχρονης αντίληψης. Δείτε σχετικά:
# Μοιρολατρία (αρχαιότητα)
# Φαταλισμός στη νεότερη και σύγχρονη αντίληψη.
Φαταλισμός

Ο **Φαταλισμός** αποτελεί μια φιλοσοφική πνευματική στάση που αποδέχεται πως ο,τι συμβαίνει είναι προκαθορισμένο και προδιαγεγραμμένο να συμβεί, υπονοώντας έτσι κάποια ανώτερη δύναμη που προσδιορίζει και επιτάσσει αυτή. Ο όρος προήλθε από τη ρωμαϊκή μυθολογία από τη προσωποποίηση της θεάς Μοίρας, της Fata. Κατά συνέπεια ο όρος φαταλισμός πραγματεύεται τους μεταγενέστερους τρόπους σκέψης και στάσης και όχι τους προγενέστερους της ρωμαϊκής περιόδου. Ο Φαταλισμός αποδίδεται επίσης και με τους όρους **μοιροκρατία**, ή και **μοιρολατρία**, όχι όμως με την έννοια που απέδιδαν οι αρχαίοι Έλληνες.

Πολλοί θεωρούν τον Φαταλισμό να προσεγγίζει τον Ντετερμινισμό πλην όμως διαφέρουν μεταξύ τους. Χαρακτηριστική διαφορά τους είναι ότι ο μεν ντετερμινισμός εμφανίζεται με μια θετική ηθική στάση, ενώ ο φαταλισμός, υπό τη αυστηρή του έννοια, το ηθικό μέρος το παρουσιάζει ως συμβουλή απάθειας στη πορεία γεγονότων. Έτσι υπό την άποψη αυτή ο φαταλισμός δεν ανιχνεύεται στις ενδοχριστιανικές διενέξεις που σημειώθηκαν κατά καιρούς και ειδικότερα σε ότι αφορούσε την ελεύθερη βούληση, της θείας Χάριτος και του απόλυτου προορισμού.  Με την ιδέα του φαταλισμού περισσότερο προσέγγιζαν στην πράξη οι Ησυχαστές οι οποίοι διατηρούσαν ανεπιφύλακτη εμπιστοσύνη στη Θεία Χάρη σε αντίθεση με άλλα δόγματα που αναπτύχθηκαν περισσότερο ντετερμινιστικά όπως ήταν π.χ. ο Καλβινισμός, καθώς και κάποια αρχαία δόγματα της Μεσοποταμίας.

Κατά δε το ισλαμικό δόγμα τα πάντα υπόκεινται υπό τον παντοδύναμο Αλλάχ. Μετά όμως την επαφή του Ισλαμισμού με άλλες ανατολικές θρησκείες όπου φαίνεται να επέδρασαν φαταλιστικές δοξασίες όπως του Ζουρβανισμού που αποτελούσε αίρεση του Ζωροαστρισμού η επ΄ αυτού  σκέψη μετεξελίχθηκε σε πίστη στην αναπότρεπτη μοίρα, στο λεγόμενο **κισμέτ**. Έτσι υπό αυτή την αντίληψη σκέψης και θέσης η υποταγή στη θεία βούληση εξελίχθηκε σε παραίτηση στα δρώμενα της μοίρας.

## Πηγές
* "Εγκυκλοπαίδεια Πάπυρος Larousse Britannica" τομ.59ος, σελ.198.
## Δείτε επίσης
* Μοιρολατρία (αρχαιότητα)

## Εξωτερικοί σύνδεσμοι

Κατηγορία:Κοινωνική φιλοσοφία
Κατηγορία:Αιτιότητα
Ιμπραΐμ Σισσοκό

Ο **Ιμπραΐμ Σισσοκό** (γεννημένος στις 29 Νοεμβρίου 1991) είναι Ιβοριανός διεθνής ποδοσφαιριστής, ο οποίος αγωνίζεται στην θέση του αριστερού χαφ για λογαριασμό της Σρίνιντι Ντεκάν.

## Συλλογική Καριέρα

### Βόλφσμπουργκ
Ο Σισσοκό εντάχθηκε στον γερμανικό σύλλογο προερχόμενος από την πορτογαλική Ακαντέμικα ντε Κοΐμπρα, τον Ιανουάριο του 2012, έναντι ποσού ύψους €1.5 εκατομμυρίου, αφού η Βόλφσμπουργκ έκανε χρήση της σχετικής ρήτρας αγοράς που υπήρχε στο συμκβόλαιο του παίκτη με την Ακαντέμικα.

#### Δανεικός στον Παναθηναϊκό
Ο Σισσοκό δεν συγκαταλεγόταν μεταξύ των βασικών επιλογών της πρώτης ομάδας στην Βόλφσμπουργκ, κι έτσι, τον Ιούλιο του 2012, δόθηκε δανεικός στον Παναθηναϊκό για διάρκεια ενός χρόνου, ώστε να "αποκτήσει εμπειρίες αγωνιζόμενος σε μία ομάδα υψηλού επιπέδου", όπως ανέφερε ο προπονητής των *Λύκων*, Φέλιξ Μάγκατ. Ο Παναθηναϊκός παρακολουθούσε τον παίκτη, από την εποχή που αυτός αγωνιζόταν, ακόμη, στην Πορτογαλία, αλλά, τελικά, οι Γερμανοί τον πρόλαβαν στην "μάχη" για την απόκτησή του. Από τις πρώτες του εμφανίσεις με την νέα του ομάδα, και συγκεκριμένα τον επαναληπτικό αγώνα με αντίπαλο την ισπανική Μάλαγα, όταν και πραγματοποίησε το επίσημο ντεμπούτο του, στα πλαίσια του γύρου των προκριματικών πλέι-οφ του Τσάμπιονς Λιγκ της σεζόν 2012-13, ο Ιβοριανός ποδοσφαιριστής άρχισε να δείχνει την αξία του, κερδίζοντας, με την αξία του, θέση βασικού στους *Πράσινους*. Μετά την αποχώρηση του Ζεσουάλδο Φερέιρα από την ομάδα, στα τέλη Νοεμβρίου του 2012, πολλοί ήταν οι αθλητικοί δημοσιογράφοι που συμφώνησαν πως επρόκειτο για την σημαντικότερη παρακαταθήκη που άφησε ο Πορτογάλος τεχνικός στην ομάδα του Παναθηναϊκού και την καλύτερη μεταγραφή της ομάδας στη διάρκεια της καλοκαιρινής μεταγραφικής περιόδου.

## Παραπομπές


## Εξωτερικοί σύνδεσμοι

*Προφίλ στο Transfermark

Κατηγορία:Ιβοριανοί ποδοσφαιριστές
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Εσκισεχίρσπορ
Διαμερίσματα της Κολομβίας

280px|left|μικρογραφία|Η Μεγάλη Κολομβία, 1824-1830

280px|left|μικρογραφία|Ηνωμένες Πολιτείες της Κολομβίας, 1861-1886
280px|left|μικρογραφία|Γεωγραφικά διαμερίσματα της Κολομβίας, 1991

## Παραπομπές
Θαρθουέλα

[thumb|100px|right|Ο [Πέδρο Καλντερόν δε λα Μπάρκα]] 
Η **θαρθουέλα** είναι ένα είδος (ισπανικού) μουσικού θεάτρου/όπερας, που με συχνά σατιρική και κωμική διάθεση συνδυάζει τραγούδι, χορό και θεατρικό διάλογο. Η λέξη προέρχεται από το Παλάτι της Zarzuela, βασιλική κατοικία κοντά στη Μαδρίτη, όπου πρωτοπαρουσιάστηκαν παραστάσεις θαρθουέλας.
Πρωτοεμφανίζεται τον 17ο αιώνα, με κύριο εκπρόσωπο τον Ισπανό Πέδρο Καλντερόν δε λα Μπάρκα, ως ψυχαγωγικό μέσο των ηγεμόνων και των αριστοκρατών. Περιλαμβάνει εκτός από τους διάλογους σε πεζό λόγο και άριες, ρετσιτατίβα, χορωδιακά μέρη, μπαλέτο και άλλους χορούς.

Κατηγορία:Μουσική μορφολογία
Τέμενος Αράπ

Το **Τέμενος Αράπ** (τουρκικά: *Arap Camii*, μεταφράζεται ως το *Αραβικό Τέμενος*) είναι ένα τζαμί (πρώην λατινική εκκλησία) στο Καράκιοϊ (ιστορικά είναι η περιοχή Γενοβέζικου Γαλατά) της Κωνσταντινούπολης στην Τουρκία. Διακρίνεται από το υψηλό τετραγωνικής δομής κωδωνοστάσιο. Χτίστηκε το 1323-37 μάλλον από μια αδελφότητα Δομινικανών στο όνομα του *Αγίου Παύλου*. Κατά την διάρκεια της Οθωμανικής Αυτοκρατορίας (το διάστημα 1475-1478 την εποχή που βασίλεψε ο Σουλτάνος Μωάμεθ Β΄ ο Πορθητής) ο ναός μετατράπηκε σε τζαμί, το οποίο λειτουργεί μέχρι σήμερα.

Τον 6ο αιώνα στην τοποθεσία αυτή ήταν χτισμένη μια βυζαντινή εκκλησία, η οποία πιθανολογείται ότι ήταν αφιερωμένη στην Αγία Ειρήνη. Από το βυζαντινό ναό  μόνο μέρος της τοιχοποιίας σώζεται σήμερα. Μέσα στο τέμενος παραμένει η όψη της μεσαιωνικής λατινικής εκκλησίας και η σημερινή ξύλινη οροφή χρονολογείται από αποκατάσταση που έγινε το 1913-19. Μερικές ταφόπλακες του ναού χρονολογούνται από το 1347, τη χρονιά όπου υπήρξε η πανδημία της μαύρης πανώλης, οι οποίες σήμερα εκτίθενται στο αρχαιολογικό μουσείο της Κωνσταντινούπολης.

## Παραπομπές



Κατηγορία:Τζαμιά στην Κωνσταντινούπολη
Κατηγορία:Κεράτιος Κόλπος
Διαμέρισμα Κουντιναμάρκα

Η ** Κουντιναμάρκα** (ισπανικά: *Cundinamarca*) είναι ένα διαμέρισμα της Κολομβίας. Βρίσκεται στο κέντρο της χώρας, μεταξύ του ποταμού Μαγδαλένα και την ανατολική οροσειρά των Άνδεων. Ήταν ένα από τα 9 πρώην κρατίδια της συμπολιτείας των Ηνωμένων Πολιτειών της Κολομβίας το 1861. 

Η έκταση του διαμερίσματος είναι 24.210 τ.χλμ. και ο πληθυσμός της εκτιμάται στους 2.280.037 κατοίκους.

Σημαντικότερες πόλεις είναι η Σοάτσα, η Φακατατιβά και η Τσία.

## Παραπομπές


## Εξωτερικοί σύνδεσμοι
* 

Κατηγορία:Διαμερίσματα της Κολομβίας
Διαμέρισμα Μαγδαλένα

Η **Μαγδαλένα** (*Magdalena*) ισπανική  προφορά ΔΦΑ: [maɣðaˈlena] είναι ένα διαμέρισμα της Κολομβίας. Βρίσκεται στα βόρεια της χώρας και συνορεύει με την Καραϊβική Θάλασσα. Ήταν ένα από τα 9 πρώην κρατίδια της συμπολιτείας των Ηνωμένων Πολιτειών της Κολομβίας το 1861. 

Η έκταση του διαμερίσματος είναι 24.188 τ.χλμ. και ο πληθυσμός της εκτιμάται στους 1.201.386 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Διαμερίσματα της Κολομβίας
Μηχανικός μεταφορέας

Με τον γενικό όρο στον πληθυντικό **μηχανικοί μεταφορείς** ή **συστήματα συνεχούς μεταφοράς** χαρακτηρίζεται μια μεγάλη ποικιλία μηχανικών μέσων που χρησιμοποιούνται για τη "συνεχή μετακίνηση" διαφόρων υλικών - προϊόντων, που έχουν ευρεία εφαρμογή κυρίως σε βιομηχανικές, γεωργικές και αποθηκευτικές εγκαταστάσεις, καθώς και σε χώρους φορτοεκφορτώσεων. Τα δε υλικά που μεταφέρονται μέσω αυτών μπορεί να είναι εμπορεύματα, γεωργικά προϊόντα, πρώτες ύλες, μεταλλεύματα κ.λπ., είτε συσκευασμένα είτε σε χύδην (χύμα) κατάσταση.

## Διάκριση
Οι Μηχανικοί μεταφορείς ποικίλουν τόσο κατά μέγεθος, όσο κυρίως κατά σύστημα (τρόπο) μεταφοράς, που μπορεί να καλύπτουν απόσταση από μερικά εκατοστόμετρα μέχρι και πολλά χιλιόμετρα. Ανάλογα του τρόπου (συστήματος) μεταφοράς οι μηχανικοί μεταφορείς διακρίνονται στους ακόλουθους γενικούς τύπους:
# Βαρυτικοί κυλισιομεταφορείς
# Δονητικοί μεταφορείς
# Εναέριοι μεταφορείς
# Επιδαπέδιοι μεταφορείς
# Καδομεταφορείς
# Κοχλιομεταφορείς
# Κυλιόμενοι τάπητες
# Περίκλειστοι λεπιδοφόροι μεταφορείς
# Πνευματικοί μεταφορείς
# Πτερυγιοφόροι μεταφορείς
# Ραβδωτοί μεταφορείς
# Ταινιομεταφορείς

Σημειώνεται ότι στη πράξη σ΄ ένα ολοκληρωμένο σύστημα μεταφοράς μπορεί να προσαρμόζονται δύο ή και περισσότερα είδη μηχανικών μεταφορέων από την αρχή μέχρι το τέλος του συστήματος. Στη δεκαετία του 1960 εμφανίστηκαν και οι λεγόμενοι "αερόστρωμνοι μεταφορείς" που είχαν μορφή εξέδρας εφοδιασμένη στο κάτω μέρος με ακροφύσια αέρος, παρέχοντας έτσι τη δυνατότητα μετεώρισης. Επίσης κάποια είδη των μηχανικών μεταφορέων μπορεί να φέρονται σε κινητές βάσεις ή και να αποτελούν μόνιμο εξοπλισμό μέσων μεταφοράς, ειδικότερα πλοίων, όπως χαρακτηριστική είναι η περίπτωση των βυθοκόρων.

## Πηγές
* "Εγκυκλοπαίδεια Πάπυρος Larousse Britannica" τομ.42ος, σελ.33-34.

Κατηγορία:Μεταφορικές υποδομές
Κόμμα των Φινλανδών

Το **Κόμμα των Φινλανδών** (φιν. *Perussuomalaiset*, σουηδ. *Sannfinländarna*), γνωστό και ως **Αληθινοί Φινλανδοί**, είναι ένα εθνικιστικό φινλανδικό πολιτικό κόμμα. Το κόμμα ιδρύθηκε το 1995 και θεωρείται ως ο ντε φάκτο συνεχιστής του Φινλανδικού Αγροτικού Κόμματος. Αρχηγός του κόμματος είναι από το 2021 η Ρίκκα Πούρρα. 

Στις κοινοβουλευτικές εκλογές του 2011, το κόμμα συγκέντρωσε το 19,1% των ψήφων και 39 από τις συνολικά 200 έδρες του Κοινοβουλίου της Φινλανδίας, σημειώνοντας μία σημαντική άνοδο από τις προηγούμενες εκλογές του 2007, όπου συγκέντρωσε το 4,05% των ψήφων και 5 έδρες.

Το 2017, μετά την εκλογή του Γιούσι Χάλλα-άχο στην ηγεσία του κόμματος, προκλήθηκε κυβερνητική κρίση, με τους κυβερνητικούς εταίρους Κόμμα Κέντρου και Κόμμα Εθνικού Συνασπισμού να δηλώνουν πως δεν θα συνεχίσουν να συγκυβερνούν με τον Χάλλα-άχο στην ηγεσία του ΚΤΦ. Κατα συνέπεια, το κόμμα διχάστηκε και δημιουργήθηκε η Κυανή Μεταρρύθμιση, η οποία παρέμεινε στην κυβέρνηση, και το ΚΤΦ αποσύρθηκε.

Το Κόμμα επέστρεψε στην κυβέρνηση μετά τις κοινοβουλευτικές εκλογές του 2023, όπου το κόμμα συγκέντρωσε το 20,1% των ψήφων και 46 από τις συνολικά 200 έδρες του Κοινοβουλίου της Φινλανδίας, το καλύτερο αποτελέσμα του, ανεβαίνοντας από τις προηγούμενες εκλογές του 2019, όπου συγκέντρωσε το 17,48% των ψήφων και 39 έδρες. Το κόμμα είναι σήμερα το δεύτερο μεγαλύτερο του Κοινοβουλίου της Φινλανδίας και της κυβέρνησης. 

Το κόμμα συνδυάζει οικονομικές αρχές της αριστεράς με κοινωνικές αρχές της δεξιάς. Ορισμένοι μελετητές έχουν περιγράψει το κόμμα ως κεντροαριστερό από οικονομική άποψη και κοινωνικό συντηρητικό από κοινωνική άποψη, ενώ άλλοι το έχουν χαρακτηρίσει ως ριζοσπαστικό δεξιό λαϊκιστικό κόμμα. Το κόμμα έχει υποστηριχτεί τόσο από αριστερούς όσο και δεξιούς ψηφοφόρους. Το κόμμα έχει συγκριθεί με άλλα σκανδιναβικά πολιτικά κόμματα και άλλα παρόμοια εθνικιστικά και λαϊκιστικά κόμματα, τα οποία είναι ευρωσκεπτικιστικά και κριτικά της παγκοσμιοποίησης, ενώ υποστηρίζει τη διατήρηση του φινλανδικού κράτους πρόνοιας.

## Αποτελέσματα εκλογών
### Κοινοβούλιο

### Προεδρικές Εκλογές

### Ευρωπαϊκό Κοινοβούλιο

### Δημοτικές Εκλογές

### Περιφερειακές Εκλογές

## Παραπομπές


## Εξωτερικοί σύνδεσμοι
* 

Κατηγορία:Φινλανδικά πολιτικά κόμματα
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα
Κατηγορία:Εθνικιστικά κόμματα
Πεντάβρυσο Κοζάνης

Η **Πενταβρύσο** ή **Πεντάβρυσος** βρίσκεται στο νομό Κοζάνης  σε υψόμετρο 600 μέτρων, δίπλα στην επαρχιακή οδό Πτολεμαΐδας - Φλώρινας, ανάμεσα στα χωριά Ανατολικό και Περδίκκα. Υπάγεται διοικητικά στον Δήμο Εορδαίας.. Η προγενέστερη ονομασία του οικισμού ήταν *Κουτλάρ* (τούρκικα: *Koytlar*) και μετονομάστηκε το 1927 σε Πεντάβρυσο..  Το χωριό δημιουργήθηκε περίπου το 1922-1923 από μερικές ελληνικές προσφυγικές  οικογένειες του Πόντου και είναι αμιγώς ποντιακό χωριό.  Βρίσκεται δίπλα σε πέντε πηγές (από τις οποίες πιθανόν πήρε και το όνομά του) και τον ποταμό Σολού .Το χωριό απέχει από την πόλη της Πτολεμαΐδας 7 χλμ. και συνδέεται με αυτήν με τακτική αστική συγκοινωνία

Νοτιοανατολικά του χωριού υπάρχουν μεγάλα αμμορυχεία. Τον Οκτώβριο του 1977, ο ιδιοκτήτης του αμμόλοφου Πενταβρύσου Πτολεμαΐδας κ. Ισαάκ Πασαλίδης και ενώ ασχολούνταν με την αμμοληψία στην περιοχή εκείνη, βρήκε έναν σχεδόν πλήρη σκελετό  μικρού προϊστορικού ελέφαντα, από τον οποίο, όμως, δεν κατέστη δυνατόν να βρεθεί το ζεύγος των χαυλιοδόντων. Συνεχίζει να βρίσκεται στον ίδιο χώρο, προστατευμένο από κάποιο κτίριο, δυστυχώς όμως δεν είναι επισκέψιμο ακόμη.

Το 1992-1993 προστέθηκαν 50 εργατικές κατοικίες στο χωριό ,αυξάνοντας τον πληθυσμό του. Σήμερα στο κτίριο του Δημοτικού Σχολείου ,που δεν λειτουργεί, στεγάζεται  Κέντρο Ειδικής Επαγγελματικής Εκπαίδευσης και Κατάρτισης.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Εορδαίας
Στέφανο Ναπολεόνι

Ο **Στέφανο Ναπολεόνι** (γεννημένος στις 26 Ιουνίου 1986 στην Ρώμη) είναι Ιταλός ποδοσφαιριστής, ο οποίος αγωνίζεται στην Τουρκία για λογαριασμό της Γκεζτεπέ ΣΚ. Μπορεί να αγωνιστεί στην θέση του επιθετικού ή του χαφ.

## Συλλογική Καριέρα

### Βίτζεβ Λοτζ
Ο Ναπολεόνι έγινε ο πρώτος Ιταλός ποδοσφαιριστής που έχει αγωνιστεί ποτέ στην πολωνική Orange Ekstraklasa (παλαιότερα γνωστή ως Idea Ekstraklasa), με επόμενο τον συμπαίκτη, στη νέα του ομάδα, και συμπατριώτη του Τζόζεφ Ντάγιο Οσάντογκαν. Μετακόμισε στον Λεβαδειακό μετά τον υποβιβασμό της Βίτζεβ Λοτζ, στα τέλη του 2008.

### Λεβαδειακός
Τον Ιανουάριο του 2009, αποκτήθηκε από την ομάδα του Λεβαδειακού.

### Ατρόμητος
Τον Ιανουάριο του 2013 αποκτήθηκε από τον Ατρόμητο.

## Εξωτερικοί σύνδεσμοι

* Προφίλ  
* Προφίλ 

Κατηγορία:Ιταλοί ποδοσφαιριστές
Κατηγορία:Ποδοσφαιριστές Λεβαδειακού
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Βίντζεφ Λοτζ
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Ιστανμπούλ Μπασάκσεχιρ
Κατηγορία:Ποδοσφαιριστές Γκεζτεπέ ΣΚ
Κύπελλο Ελλάδος ποδοσφαίρου γυναικών 2012-2013

Το Κύπελλο Ελλάδας γυναικών για την περίοδο 2012-13 είναι το τέταρτο στην ιστορία της διοργάνωσης και μόλις το πρώτο μετά από έντεκα χρόνια αδράνειας. Μετέχουν οι 20 ομάδες της Α' Εθνικής και της Β' Εθνικής (από 10 ομάδες) γυναικών.

## Σύστημα διεξαγωγής
Το κύπελλο θα διεξαχθεί σε πέντε φάσεις. Σε όλες τις φάσεις θα διεξαχθούν μονοί αγώνες. 
Στην πρώτη φάση οι δέκα ομάδες της Β' Εθνικής θα αντιμετωπίσουν στην έδρα τους τις δέκα ομάδες της Α' Εθνικής. Οι δέκα νικήτριες θα προκριθούν στη Β' φάση. 
Μετά από κλήρωση, έξι νικήτριες της Α' Φάσης θα προκριθούν χωρίς αγώνα στους προημιτελικούς, ενώ οι άλλες τέσσερις θα σχηματίσουν δύο ζευγάρια. Οι δύο νικήτριες θα προκριθούν στους προημιτελικούς. 
Οι δύο νικήτριες της Β' φάσης καθώς και οι έξι ομάδες που προκρίθηκαν χωρίς αγώνα, θα σχηματίσουν τέσσερα ζευγάρια. Οι τέσσερις νικήτριες θα προκριθούν στην τελική φάση. 
Η τελική φάση που περιλαμβάνει τους ημιτελικούς και τον τελικό θα διεξαχθεί σε έναν τόπο, σε σύστημα final 4. Οι νικήτριες των ημιτελικών θα αγωνιστούν δύο μέρες μετά στον τελικό.

## Α' φάση
Στην Α' φάση οι δέκα ομάδες της Α' Εθνικής αντιμετώπισαν εκτός έδρας δέκα ομάδες της Β' Εθνικής. Οι αγώνες έγιναν στις 16 Δεκεμβρίου 2012.

|}

# 2–2 η κανονική διάρκεια.
# 2–2 η κανονική διάρκεια.
# 0–0 η κανονική διάρκεια, 1–1 η παράταση.

## Β' φάση
Οι αγώνες έγιναν 26 και 27 Ιανουαρίου 2013.
Χωρίς αγώνα προκρίθηκαν:
*Νέοι Εργοτέλη
*Α.Σ. Βόλος 2004
*Α.Π.Ο. Ήφαιστος Περιστερίου
*Α.Ο. Καβάλα 86
*ΠΑΟΚ
*Ακαδημία Ελπίδες Καρδίτσας 94

|}

## Προημιτελικοί
Οι αγώνες έγιναν στις 14 Απριλίου 2013.

|}
# 1–1 η κανονική διάρκεια.

## Τελική φάση
Η τελική φάση διεξήχθη στο Ενωσιακό γήπεδο της ΕΠΣ Πιερίας.
### Ημιτελικοί
Οι ημιτελικοί διεξήχθησαν στις 17 Μαΐου. Ο ΠΑΟΚ και οι Ελπίδες Καρδίτσας προκρίθηκαν στον τελικό.

|}
# 0–0 η κανονική διάρκεια και η παράταση.

### Μεγάλος Τελικός
Ο μεγάλος τελικός διεξήχθη στις 19 Μαΐου.

|}

## Παραπομπές


## Πηγές

*Κύπελλο Ελλάδας 2012-2013 Επίσημος ιστότοπος της ΕΠΟ
*Προκήρυξη Επίσημος ιστότοπος της ΕΠΟ
*Ιστότοπος womensports.gr

Κατηγορία:Ποδοσφαιρικές διοργανώσεις Ελλάδας (γυναικών)
Κατηγορία:Εγχώρια ποδοσφαιρικά κύπελλα 2012-2013